stanford-oval/wikipedia huggingface dataset:
גביע אפריקה לאומות 2023

| --- | --- |

 מארחת:  חוף השנהב חוף השנהב
 תקופת התחרות:  13 בינואר 2024 – 11 בפברואר 2024 (30 ימים) 
 מספר משתתפות:  24
 הזוכה:   חוף השנהב (זכייה שלישית)
 מספר משחקים:  52
 מספר שערים:  119 (2.29 בממוצע למשחק)
 מספר צופים:  1,109,593 (21,338 בממוצע למשחק)
 מלך השערים:  גינאה המשוונית אמיליו אנסואה (5)
 השחקן המצטיין:  ניגריה ויליאם טרוסט-אקונג
 → 20212025 ←
גביע אפריקה לאומות 2023 היה טורניר הכדורגל ה-34 של גביע אפריקה לאומות. הטורניר נערך בחודשים ינואר–פברואר 2024. חוף השנהב אירחה את התחרות בפעם השנייה, לאחר שאירחה את התחרות בשנת 1984. בתחילה נבחרה חוף השנהב לארח את הטורניר בשנת 2021, אולם בעקבות דחיית האירוח של קמרון נדחה גם האירוח של חוף השנהב ל־2023.
פורמט התחרות דומה לתחרויות הקודמות. 24 נבחרות משתתפות בתחרות לאחר שיעלו מהמוקדמות. 24 הנבחרות חולקו ל-6 בתים של 4 נבחרות, כאשר הנבחרות בכל בית ישחקו האחת נגד השנייה פעם אחת. בתום שלב הבתים, שתי הראשונות בכל בית יעלו לשמינית הגמר ואליהן יצטרפו 4 הנבחרות הטובות מהמקום השלישי. מכאן ואילך שיחקו הנבחרות בשיטת "נוק אאוט".
העולות

| נבחרת | סיבת העפלה | מספר הופעות עבר בטורניר | הופעה אחרונה בטורניר | הישג שיא (עד תחילת הטורניר) |
| --- | --- | --- | --- | --- |
|  חוף השנהב | מארחת | 24 | 2021 | אלופת אפריקה (1992, 2015) |
|  מרוקו | מנצחת בית י"א | 18 | 2021 | אלופת אפריקה (1976) |
|  אלג'יריה | מנצחת בית ו' | 19 | 2021 | אלופת אפריקה (1990, 2019) |
|  דרום אפריקה | סגנית בית י"א | 10 | 2019 | אלופת אפריקה (1996) |
|  סנגל | מנצחת בית י"ב | 16 | 2021 | אלופת אפריקה (2021) |
|  תוניסיה | מנצחת בית י' | 20 | 2021 | אלופת אפריקה (2004) |
|  בורקינה פאסו | מנצחת בית ב' | 12 | 2021 | מקום שני (2013) |
|  מצרים | מנצחת בית ד' | 25 | 2021 | אלופת אפריקה (1957, 1959, 1986, 1998, 2006, 2008, 2010) |
|  גינאה המשוונית | סגנית בית י' | 3 | 2021 | מקום רביעי (2015) |
|  זמביה | מנצחת בית ח' | 17 | 2015 | אלופת אפריקה (2012) |
|  מוזמביק | סגנית בית י"ב | 4 | 2010 | שלב הבתים (1986, 1996, 1998, 2010) |
|  מאלי | מנצחת בית ז' | 12 | 2021 | מקום שני (1972) |
|  ניגריה | מנצחת בית א' | 20 | 2021 | אלופת אפריקה (1980, 1994, 2013) |
|  גינאה ביסאו | סגנית בית א' | 3 | 2021 | שלב הבתים (2017, 2019, 2021) |
|  כף ורדה | סגנית בית ב' | 3 | 2021 | רבע גמר (2013) |
|  גינאה | סגנית בית ד' | 13 | 2021 | מקום שני (1976) |
|  גאנה | מנצחת בית ה' | 23 | 2021 | אלופת אפריקה (1963, 1965, 1978, 1982) |
|  אנגולה | סגנית בית ה' | 8 | 2019 | רבע גמר (2008, 2010) |
|  טנזניה | סגנית בית ו' | 2 | 2019 | שלב הבתים (1980, 2019) |
|  מאוריטניה | מנצחת בית ט' | 2 | 2021 | שלב הבתים (2019, 2021) |
|  הרפובליקה הדמוקרטית של קונגו | סגנית בית ט' | 19 | 2019 | אלופת אפריקה (1968, 1974) |
|  גמביה | סגנית בית ז' | 1 | 2021 | רבע גמר (2021) |
|  קמרון | מנצחת בית ג' | 20 | 2021 | אלופת אפריקה (1984, 1988, 2000, 2002, 2017) |
|  נמיביה | סגנית בית ג' | 3 | 2019 | שלב הבתים (1998, 2008, 2019) |
הגרלת שלב הבתים

הגרלת שלב הבתים התקיימה ב־12 באוקטובר 2023 באביג'אן. 24 הקבוצות שהעפילו חולקו ל-4 רמות לפי דירוג פיפ"א מספטמבר 2023.
| רמה 1 | רמה 2 | רמה 3 | רמה 4 |
| --- | --- | --- | --- |
|   חוף השנהב (מארחת)    מרוקו    סנגל    תוניסיה    אלג'יריה    מצרים |   ניגריה    קמרון    מאלי    בורקינה פאסו    גאנה    הרפובליקה הדמוקרטית של קונגו |   דרום אפריקה    כף ורדה    גינאה    זמביה    גינאה המשוונית    מאוריטניה |   גינאה ביסאו    מוזמביק    נמיביה    אנגולה    גמביה    טנזניה |
שלב הבתים > בית א

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  גינאה המשוונית | 7 | 3 | 2 | 1 | 0 | 9 | 3 | 6 |
|  ניגריה | 7 | 3 | 2 | 1 | 0 | 3 | 1 | 2 |
|  חוף השנהב | 3 | 3 | 1 | 0 | 2 | 2 | 5 | -3 |
|  גינאה ביסאו | 0 | 3 | 0 | 0 | 3 | 2 | 7 | -5 |
| 0 | 1 | 2 |
| --- | --- | --- |
|  חוף השנהב | 2 – 0 | גינאה ביסאו   |
|  ניגריה | 1 – 1 | גינאה המשוונית   |
|  גינאה המשוונית | 4 – 2 | גינאה ביסאו   |
|  חוף השנהב | 0 – 1 | ניגריה   |
|  גינאה המשוונית | 4 – 0 | חוף השנהב   |
|  גינאה ביסאו | 0 – 1 | ניגריה   |
שלב הבתים > בית ב

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  כף ורדה | 7 | 3 | 2 | 1 | 0 | 7 | 3 | 4 |
|  מצרים | 3 | 3 | 0 | 3 | 0 | 6 | 6 | 0 |
|  גאנה | 2 | 3 | 0 | 2 | 1 | 5 | 6 | -1 |
|  מוזמביק | 2 | 3 | 0 | 2 | 1 | 4 | 7 | -3 |
| 0 | 1 | 2 |
| --- | --- | --- |
|  מצרים | 2 – 2 | מוזמביק   |
|  גאנה | 1 – 2 | כף ורדה   |
|  מצרים | 2 – 2 | גאנה   |
|  כף ורדה | 3 – 0 | מוזמביק   |
|  מוזמביק | 2 – 2 | גאנה   |
|  כף ורדה | 2 – 2 | מצרים   |
שלב הבתים > בית ג

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  סנגל | 9 | 3 | 3 | 0 | 0 | 8 | 1 | 7 |
|  קמרון | 4 | 3 | 1 | 1 | 1 | 5 | 6 | -1 |
|  גינאה | 4 | 3 | 1 | 1 | 1 | 2 | 3 | -1 |
|  גמביה | 0 | 3 | 0 | 0 | 3 | 2 | 7 | -5 |
| 0 | 1 | 2 |
| --- | --- | --- |
|  סנגל | 3 – 0 | גמביה   |
|  קמרון | 1 – 1 | גינאה   |
|  סנגל | 3 – 1 | קמרון   |
|  גינאה | 1 – 0 | גמביה   |
|  גינאה | 0 – 2 | סנגל   |
|  גמביה | 2 – 3 | קמרון   |
שלב הבתים > בית ד

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אנגולה | 7 | 3 | 2 | 1 | 0 | 6 | 3 | 3 |
|  בורקינה פאסו | 4 | 3 | 1 | 1 | 1 | 3 | 4 | -1 |
|  מאוריטניה | 3 | 3 | 1 | 0 | 2 | 3 | 4 | -1 |
|  אלג'יריה | 2 | 3 | 0 | 2 | 1 | 3 | 4 | -1 |
| 0 | 1 | 2 |
| --- | --- | --- |
|  אלג'יריה | 1 – 1 | אנגולה   |
|  בורקינה פאסו | 1 – 0 | מאוריטניה   |
|  אלג'יריה | 2 – 2 | בורקינה פאסו   |
|  מאוריטניה | 2 – 3 | אנגולה   |
|  אנגולה | 2 – 0 | בורקינה פאסו   |
|  מאוריטניה | 1 – 0 | אלג'יריה   |
שלב הבתים > בית ה

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  מאלי | 5 | 3 | 1 | 2 | 0 | 3 | 1 | 2 |
|  דרום אפריקה | 4 | 3 | 1 | 1 | 1 | 4 | 2 | 2 |
|  נמיביה | 4 | 3 | 1 | 1 | 1 | 1 | 4 | -3 |
|  תוניסיה | 2 | 3 | 0 | 2 | 1 | 1 | 2 | -1 |
| 0 | 1 | 2 |
| --- | --- | --- |
|  תוניסיה | 0 – 1 | נמיביה   |
|  מאלי | 2 – 0 | דרום אפריקה   |
|  תוניסיה | 1 – 1 | מאלי   |
|  דרום אפריקה | 4 – 0 | נמיביה   |
|  דרום אפריקה | 0 – 0 | תוניסיה   |
|  נמיביה | 0 – 0 | מאלי   |
שלב הבתים > בית ו

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  מרוקו | 7 | 3 | 2 | 1 | 0 | 5 | 1 | 4 |
|  הרפובליקה הדמוקרטית של קונגו | 3 | 3 | 0 | 3 | 0 | 2 | 2 | 0 |
|  זמביה | 2 | 3 | 0 | 2 | 1 | 2 | 3 | -1 |
|  טנזניה | 2 | 3 | 0 | 2 | 1 | 1 | 4 | -3 |
| 0 | 1 | 2 |
| --- | --- | --- |
|  מרוקו | 3 – 0 | טנזניה   |
|  הרפובליקה הדמוקרטית של קונגו | 1 – 1 | זמביה   |
|  מרוקו | 1 – 1 | הרפובליקה הדמוקרטית של קונגו   |
|  זמביה | 1 – 1 | טנזניה   |
|  טנזניה | 0 – 0 | הרפובליקה הדמוקרטית של קונגו   |
|  זמביה | 0 – 1 | מרוקו   |
שלב הבתים > דירוג המקום השלישי

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
| גינאה גינאה | 4 | 3 | 1 | 1 | 1 | 2 | 3 | -1 |
| נמיביה נמיביה | 4 | 3 | 1 | 1 | 1 | 1 | 4 | -3 |
| מאוריטניה מאוריטניה | 3 | 3 | 1 | 0 | 2 | 3 | 4 | -1 |
| חוף השנהב חוף השנהב | 3 | 3 | 1 | 0 | 2 | 2 | 5 | -3 |
| גאנה גאנה | 2 | 3 | 0 | 2 | 1 | 5 | 6 | -1 |
| זמביה זמביה | 2 | 3 | 0 | 2 | 1 | 2 | 3 | -1 |
המקומות השלישיים מהבתים א', ג', ד' ו־ה' עלו לשמינית הגמר.
ופל (חטיף)

אריזה של בפלות בטעם שוקולד של עלית
ופל שוקולד
ופל מצופה
וָפֶל או וַפְלָה או בַּפְלָה (כולן מילות סלנג. בעברית: אפיפית) הוא מאפה, ביסקוויט או חטיף, העשוי עלי בצק דקיקים אפויים שביניהם מלית.
החטיף פריך, מתוק, יבש וצורתו לרוב כשל תיבה מאורכת, אם כי קיים גם בצורות נוספות, למשל קוביות. לוופל מרקם ייחודי של שתי וערב בדומה למאפה ופל.
בישראל

בישראל מיוצרים הוופלים במגוון מילויים, הוותיקים שבהם הם מילויי קרם שוקולד, וניל או לימון וכן בציפוי שוקולד. הופל המצופה החל להימכר בשקם בשנות ה-50. מילויים וציפויים חדשים יותר הם קרם אגוזים, פירורי שוקולד, חלווה, עוגת גבינה, טראפל, סוכרייה ועוד. ופלים משווקים באריזה אישית ובאריזה משפחתית. וופלים מיוצרים על ידי מספר רב של חברות מזון ואף מיוצאים לשווקים בינלאומיים.
בישראל > בתרבות הישראלית

מערכון "המכונית המגויסת" של הגשש החיוור נפתח בניסיון לא מוצלח להשיג בפלה בשק"ם.
בשנת 2010 ערכה חברת עלית מסע פרסום בו נבחנה גישת הציבור בישראל לשאלה האם יש לקרוא ופלה או בפלה. בהצבעה השתתפו מאות אלפים, ובעקבותיה שינתה החברה את שם המוצר לבפלה.
ראו גם

לואקר
שטראוס-עלית
מנעמים
ליבר
מאפיית מן
פסק זמן
הערות שוליים

↑  מילים טעימות, באתר האקדמיה ללשון העברית, ‏29 בינואר 2012
↑  דייויד סלע, השבוע לפני 70 שנה: נלחמים נגד הציידים ונסיקה של ענף ההדרים, באתר ישראל היום, 13 באוקטובר 2022
↑  ענת ביין-לובוביץ', ‏קרב הוופלות של עלית - הפרסומת הזכורה ביותר השבוע, באתר גלובס, 25 בנובמבר 2010
ערך זה הוא קצרמרבנושא מזון. אתם מוזמנים לתרום לוויקיפדיה ו.
דיבור בפני קהל

גן הייד פארק שבלונדון מפורסם באירועי הנאומים הנערכים בו
דיבור בפני קהל הוא ביצוע נאום בפני קהל חי. דיבור בפני קהל מתייחס לרוב באירוע פורמלי, פנים אל פנים, כאשר היחיד מדבר לקבוצת מאזינים. עם זאת, עקב התפתחות התחום, דיבור בפני קהל נחשב בעת המודרנית לכל סוג של דיבור (פורמלי או לא פורמלי) בין דובר לקהל. דיבור בפני קהל הוא סוג של תקשורת שמוסיפה לידע ולחוכמה של המאזינים, או שמשפיעה על עמדותיהם או התנהגותם.
דיבור בפני קהל יכול להשיג מטרות מסוימות לרבות ליידע, לשכנע ולבדר. בנוסף, דיבור בפני קהל יכול להועיל לדובר באופנים שונים. דיבור בפני קהל מאפשר לדובר לייצר הזדהות של הקהל עם הדובר שבתורה יכולה להצית התלהבות בקרבו וליצור חיבור וקשר בין אנשים. בנוסף, באמצעות דיבור בפני קהל ניתן להנגיש מושגים מסובכים לקהל ולשכנע אותו. דיבור בפני קהל, הנעשה בצורה טובה, מגביר את הרצון לצרוך את הידע של הדובר ובכך מעניק לדובר חשיפה רבה יותר. בנוסף, דיבור בפני קהל עשוי לחייב את הדובר לדייק בעמדות שהוא מציג ולתרום לביטחונו העצמי. כאשר עורכים דיבייט, הצורך להתעמת עם משתתפים אחרים מחייב את הדובר לבסס את הטענות שהוא מציג. וישנם שיטות, מבנים וכללים שונים בהתאם לסיטואציה.
ספר הלימוד הראשון בנושא דיבור בפני קהל נכתב לפני קרוב ל-2,400 שנה, והעקרונות שפורטו בו נלקחו מהפרקטיקות שפותחו ביוון העתיקה.
הפחד מדיבור בפני קהל נקרא גלוסופוביה. על פי ההערכה, מדובר בפוביה הנפוצה ביותר, אשר קיימת בקרב קרוב ל-75% מכלל האוכלוסייה.
הזכות לדבר מול קהל

במשך אלפי שנים הזכות לעמוד מול קהל, הייתה שמורה למעמדות גבוהים בחברה או לאמנים. הנואמים בחברה היו בעיקר בני המעמד השליט - גברים, בעיקר ממוצא אצולה. נשים לא הורשו לנאום, וכך גם בני מעמד נמוך ועבדים. סיבות אחרות לפחד לנאום היו רדיפה על רקע הומופוביה. גם הופעות פומביות אחרות כמו שירה או הופעה בתיאטרון הוגבלה לעיתים על רקע דתי או מסורתי.
הזכות לדבר מול קהל > הזכות לדבר כמאבק פמיניסטי

במשך מאות שנים לא היה מקובל כי נשים ישאו דברים באופן ציבורי, הן בכתב (כתיבה בעיתון, הוצאת ספר) והן בעל פה - נשיאת נאומים בציבור או אפילו דיבור בפורום שיש בו מספר גברים.
דבורה סמסון הייתה אשה שנלחמה במסגרת הצבא הקונטיננטלי במלחמת העצמאות האמריקאית, כשהיא מחופשת לגבר. היא התגייסה ב-1782, ולאחר שהשתתפה במלחמה במשך 17 חודשים וזהותה האמיתית נודעה למפקדה, היא שוחררה בכבוד. ביוני שנת 1802 יצאה סמסון לבדה למסע הרצאות במסצ'וסטס, רוד איילנד וניו יורק, מסע שארך כשנה, שבו דיברה על שירותה בזמן המלחמה, דבר שהופך אותה לאישה הראשונה שיצאה למסע הרצאות שכזה לדבר בפני קהל. ההערכה היא שכ-1500 איש קנו כרטיסים על מנת לראות אותה ולהקשיב לה מספרת על מעלליה כחייל, בתקופה בה "אישה ישבה בבית ותפרה, טוותה או חבצה חמאה". במסע זה חתרה הן לרווח כלכלי ממכירת הכרטיסים ולהעלאת המודעות לתרומתה כדי לעזור לה במאבקה להשגת קצבה מהמדינה, והן כדי להצדיק את גיוסה לצבא כפטריוטית.
אחד המאבקים הראשונים של הפמיניסטיות בארצות הברית הייתה הזכות לשאת דברים בציבור. כמה מן הפמיניסטיות הראשונות היו מעורבות בתנועה לצמצום צריכת אלכוהול באמצע המאה ה-19, שכן נשים היו חסרות זכויות גם מול בעל אלכוהוליסט. אולם גם במסגרת תנועה זו, דרשו מהן רק לשמוע וללמוד, והן הקימו בשל כך ארגון אחר. ב-1853, בעת הכינוס הבינלאומי למאבק במשקאות משכרים בניו יורק, דרשה סוזן ב. אנתוני שיתנו לנשים את הזכות לדבר, אולם לאחר דיון של שלושה ימים בסוגיה זו, הדבר נאסר.
במשך שנים נשים גם לא הורשו להופיע לפני קהל בהקשרים אחרים כמו הופעות מוזיקה, הצגות תיאטרון ועוד. בימי שייקספיר לדוגמה היה מקובל כי תפקידי נשים במחזות הוצגו על ידי גברים צעירים. עד היום גורמים דתיים מתנגדים לכך שגברים ישמעו שירת נשים - באופן חי או לפעמים אפילו מוקלט על רקע טענה כי קול באישה ערווה.
עקרונות לדיבור בפני קהל

היכולת לדבר בפומבי היא מיומנות חיונית והכרחית בעולם המודרני אשר נדרשת אצל אנשים ממעמד ומתחומים שונים כגון עולמות ההוראה והניהול. על מנת לדבר בפני קהל, נדרש תהליך למידה שכולל עקרונות דיבור בפני קהל מוסכמים אוניברסליות. אלה הם עקרונות שונים אותם כדאי לאמץ בדיבור בפני קהל אשר מסייעים בהעברת המסר לקהל בצורה נכונה וברורה. יש הטוענים כי בשלב הראשוני רצוי להכין נאום מסודר שמציג את נושא הנאום ואת מטרתו (הרעיון המרכזי) ולאתר טיעונים חזקים אשר מבוססים על עובדות. לאחר מכן יש לשאוף למשוך את תשומת ליבו של הקהל ולעקוב אחרי תגובתו (תוך שמירת קשר עין). בנוסף, יש לנהל את הקול והבעות הפנים במהלך הנאום ולשמור על מצב רוח חיובי ואופטימי ולשדר התלהבות מהנושא, להיות תמיד בתנועה (להתקרב לקהל תוך הדגשת דברים דרך תנועת ידיים) ובכך לשמור על ריכוז הקהל. בנוסף, יש המייעצים להתאים את הניסוח (השפה) לקהל היעד. כמו כן, קיימת חשיבות של הפגנת אמפתיה וטאקט כלפי הקהל. לבסוף, יש המציינים גם את חשיבותו של ביטחון עצמי בעת הדיבור.
אנשים הסובלים מפחד קהל (מצב בו אינטראקציות חברתיות מעוררים פחד לא פרופורציונלי) או אנשים אשר מעוניינים לדבר בפני קהל יכולים להיעזר במה שנרשם לעיל לצורך דיבור יותר יעיל ומקצועי מול הקהל.
הפחד מדיבור בפני קהל

תופעת הפחד מדיברות בפני קהל מתבטאת בסימפטומים פיזיים, כמו דופק מואץ, ברכיים רועדות ורמת ריכוז נמוכה. הפחד הזה משפיע על היכולת של האדם להתמודד ולבצע דיבור בפני קהל. יש כמה גורמים שונים שמסבירים את מוצאו של הפחד מדיבור בפני קהל, כולל גורמים פסיכולוגיים (חשש מהערכת אחרים וחשש מאי-יכולת להתמודד עם הסיטואציה) גורמים תרבותיים (למשל, מסורת תרבותית של חרדה מול דיבור פומבי).נמצא שדיבור פומבי במרחב פיזי מעורר תגובות פיזיולוגיות יותר אינטנסיביות מאשר דיבור מדומה במרחב וירטואלי.
פחד מדיבור בפני קהל הוא תופעה נפוצה מאוד בקרב אנשים. זהו מצב שיכול להשפיע על כל אדם ללא קשר לכישוריו האישיים או ליכולותיו המקצועיות. כדי להתמודד עם הפחד מדיבור בפני קהל, קיימות שיטות טיפוליות ואסטרטגיות המכוונות להפחית את רמת החרדה ולשפר את הביצועים. שיטות אלו כוללות שליטה בנשימה, תרגול מול מאזינים חברים או בעזרת מומחה, ושיטות התמודדות קוגניטיביות כמו תרגול חשיבה חיובית ושחרור מחששות ותהיות שליליות.
ראו גם

דיבייט
רטוריקה
נאום
חרדה
לקריאה נוספת

יניב זייד, לדבר בפני קהל – על תורת הנאום ואמנות השכנוע, הוצאת כתר, 2004
כריס אנדרסון, המדריך הרשמי של טד לדיבור בפני קהל, הוצאת מודן, 2016
רבובסקי, הוראה ולמידה פעילה באמצעות דיבייט, כתב עת רב גוונים: מחקר ושיח, 2019
הערות שוליים

↑  כריס אנדרסון, המדריך הרשמי של טד לדיבור בפני קהל, מודן, 2016
↑  רבובוסקי, הוראה ולמידה פעילה באמצעות דיבייט, רב גוונים: מחקר ושיח, 2019
↑  Ivanova, T., Gubanova, N., Shakirova, I., & Masitoh, F. (2020). Educational technology as one of the terms for enhancing public speaking skills. Universidad y Sociedad, 12(2), 154-159.
↑  Antonio Waldo Zuardi, José Alexandre de Souza Crippa, Jaime Eduardo Cecílio Hallak, Ricardo Gorayeb, Human experimental anxiety: actual public speaking induces more intense physiological responses than simulated public speaking, Revista Brasileira de Psiquiatria 35, 2013-09, עמ' 248–253 doi: 10.1590/1516-4446-2012-0930
| --- | --- |
בקרת זהויות :  NLI: 987007548555405171  LCCN: sh85108814  NARA: 10641237  NKC: ph116573
B*Witched

| --- | --- |
B*Witched במסע ההופעות של The Big Reunion
B*Witched במסע ההופעות של The Big Reunion
 מקום הקמה:  דבלין 
 תקופת הפעילות:  מ-1998 
 סוגה:  מוזיקת פופ, דאנס-פופ 
 חברת תקליטים:  אפיק רקורדס, פלדג'מיוזיק 
 חברות
 Lindsay Armaou Keavy Lynch Edele Lynch Sinéad O'Carroll 
 
B*Witched היא להקת בנות אירית, שפעלה בשנים 1997–2002 ושבה לפעילות בשנת 2012. בלהקה חברות צמד התאומות אדל וקיווי לינץ', לינדסיי ארמאו ושייניד א'וקרול. לעיקר הצלחתה זכתה הלהקה בשנים 1998–2002 בצפון אמריקה ובאירופה. בתקופה זו הוציאה שני אלבומים ושמונה סינגלים. ארבעת הסינגלים הראשונים של הלהקה, "C'est la Vie",‏ "Rollercoaster",‏ "To You I Belong" ו-"Blame It on the Weatherman" דורגו במקום הראשון במצעד הסינגלים הבריטי.
בשנת 2002, לאחר שמכרו למעלה מ-3 מיליון אלבומים ברחבי העולם, ננטשו הבנות על ידי חברת התקליטים שלהם. זמן קצר לאחר מכן עזבה או'קרול את ההרכב והלהקה התפרקה. בשנת 2006 הקימו האחיות לינץ' את הצמד Ms. Lynch, שבמסגרתו הופיעו גם עם שירים שונים של B*Witched.
באוקטובר 2012 התאחדו בנות ההרכב במסגרת תוכנית הריאליטי הבריטית "The Big Reunion". בעקבות הצלחת התוכנית שבה הלהקה לסיבוב הופעות ברחבי בריטניה. במאי 2013 יצא שיר חדש של הלהקה, "Love and Money".
דיסקוגרפיה

B*Witched (1998)
Awake and Breathe (1999)
שיבה (להקה)

| --- | --- |
 תקופת הפעילות:  מ-1977 
 סוגה:  מוזיקת פופ 
 חברים
 מקסי 
 
שיבה (באנגלית: Sheeba) היא להקת בנות אירית. ייצגה את אירלנד באירוויזיון 1981 וסיימה במקום החמישי.
ביוגרפיה

השלישייה הוקמה ב-1977, ב-1978 הם לקחו חלק בגמר הלאומי האירי לבחירת נציג אירלנד לאירוויזיון עם השיר "It's Amazing What Love Can Do" שם הם דורגו במקום השישי.
לאחר מכן הם הוציאו מספר סינגלים, ב-1981 זכו בגמר הלאומי של אירלנד.
באירוויזיון 1981, אותו אירחה אירלנד, הם הופיעו עם השיר "Horoscopes" וסיימו במקום החמישי. שיר זה גם היווה את הלהיט הידוע ביותר שלהם ודורג במיקום גבוה במצעדי הפזמונים.
השתתפותם באירוויזיון הובילה למספר סיבובי הופעות שביצעו ברחבי אירופה.
ב-1982 השתתפו שוב בגמר הלאומי של אירלנד אך לא הצליחו לייצג את המדינה פעם נוספת.
בסוף 1982 חברות הלהקה היו מעורבות בתאונת דרכים מה שהוביל לדעיכת הלהקה.
ב-1983 הם החליטו על התפרקותם לאחר סיבוב הופעות, אך הם הופיעו בגמר הלאומי של 1984 ולאחר מכן התפרקו באופן סופי.
אחת מחברות הלהקה מקסי, נהייתה למגישת רדיו ידועה ב-RTÉ, רשת השידור הציבורית האירית.
Me Porto Bonito

Me Porto Bonito (בעברית: אתנהג יפה) הוא סינגל של הראפר הפוארטו ריקני באד באני והזמר הפוארטו ריקני צ'נצ'ו קורליאונה, מתוך אלבום האולפן החמישי של באד באני, Un Verano Sin Ti. השיר יצא לאור ב-20 ביוני 2022, כסינגל החמישי מתוך האלבום, לאחר "Callaíta",‏ "Moscow Mule",‏ "Tití Me Preguntó" ו-"Después de la Playa". השיר נכתב על ידי באד באני וצ'נצ'ו קורליאונה והופק על ידי MAG, סובלו NEO, לה פסיינסיה ולנקס.
השיר הגיע בשיאו למקום השישי במצעד הבילבורד הוט 100 וזכה ללמעלה מ-600 מיליון השמעות בספוטיפיי חודשים בודדים לאחר צאתו.
רקע וכתיבה

במהלך ראיון עם צ'נטה ידרך, באני הסביר כי השיר הוקלט מיד לאחר שהשתתף בנשף המט גאלה בניו יורק. בנוסף, הוא ציין שהגיע לאולפן בתלבושת ותספורת זהות לאירוע. על החיבור עם צ'נצ'ו קורליאונה הוא אמר: "כשעשיתי את השיר הזה, לא היה לי בראש מישהו שהוא לא הוא. אם זה לא היה איתו, לא הייתי מוציא את השיר". מילות השיר כוללות שני קריינים שנמשכו לאישה ששכנעו אותה לפרסם סלפי כדי להדגים עד כמה היא סקסית. כמו כן, שני הגברים התחייבו להתנהג יפה לאישה אם יתבקשו לעשות זאת.
קבלה ביקורתית

במגזין הבילבורד, דורג השיר כשיתוף הפעולה השני הטוב ביותר באלבום, שכן באד באני "עובר מהטוורקינג המודרני שלו לקצב מסיבות דה מרקזינה מהאסכולה הישנה שמושכת מעריצים כרצועה האהובה עליהם ביותר בזכות המילים הסופר-מלהיבים שלה על היותו יפה ובטוח". בנוסף, השורה "Tú no ere' bebecita, tú ere' bebesota" הפכה לטרנד כסאונד באפליקציית טיקטוק.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 2 |  |
|  איטליה | מצעד הסינגלים האיטלקי | 79 |  |
|  ארצות הברית | בילבורד הוט 100 | 6 |  |
|  ארצות הברית | מצעד השירים הלטיניים | 1 |  |
|  ארצות הברית | מצעד השירים הקצביים הלטיניים | 1 |  |
|  בוליביה | מוניטור לטינו | 1 |  |
|  מקסיקו | טופ 100 – מקסיקו | 1 |  |
|  ספרד | PROMUSICAE | 2 |  |
|  פורטוגל | מצעד הסינגלים הפורטוגזי | 48 |  |
|  פרו | מוניטור לטינו | 1 |  |
|  צ'ילה | צ'ילה טופ 20 | 1 |  |
|  קולומביה | נשיונל-רפורט | 1 |  |
|  קנדה | קנדה הוט 100 | 68 |  |
|  שווייץ | המצעד השווייצרי | 72 |  |
מיקומי שיא > מצעדי סוף שנה

|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |   ‏‏‏  מצעדי סוף שנה (2022)>  |
| --- | --- | --- | --- |
|  ארצות הברית | בילבורד הוט 100 | 20 |  |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 32 |  |
|  עולמי | בילבורד גלובל ללא ארצות הברית | 42 |  |
נתוני מכירות

| מקום | תארים | מכירות |
| --- | --- | --- |
| ספרד (PROMUSICAE) | פלטינה ×4 | 240,000 |
הערות שוליים

↑  "Here Are the English Lyrics to Bad Bunny & Chencho's No. 1 Hit 'Me Porto Bonito'". Billboard. 25 במאי 2022. נבדק ב-23 ביוני 2022. {{cite news}}:  (עזרה)
↑  "Bad Bunny and Chencho Corleone - Me Porto Bonito". Genius. 6 במאי 2022. נבדק ב-23 ביוני 2022. {{cite news}}:  (עזרה)
↑  "Every Collaboration on Bad Bunny's 'Un Verano Sin Ti' Ranked: Critics' Picks". Billboard. 23 במאי 2022. נבדק ב-4 ביוני 2022. {{cite news}}:  (עזרה)
↑  Hot 100 Songs, בילבורד, ‏2022
↑  Billboard Global 200, Billboard, ‏2023 (באנגלית אמריקאית)
↑  Billboard Global Excl. U.S., Billboard, ‏2023 (באנגלית אמריקאית)
אוניברסיטת ניו יורק

| --- | --- |
חותם האוניברסיטה

 אוניברסיטה פרטית
 מוטו:  "Perstare et praestare" (בלטינית: לשמר ולהצליח)
 תקופת הפעילות:  1831–הווה (כ־193 שנים) 
 מייסדים:  אלברט גלטין 
 קמפוס:  כיכר וושינגטון, ניו יורק
 בעלי תפקידים
 נשיא:  אנדרו המילטון
 יו"ר:  מרטין לפטון
 סגל:  6,755
 סטודנטים
 כלל הסטודנטים:  51,848
 סטודנטים לתואר ראשון:  26,733
 סטודנטים לתארים מתקדמים:  25,115
 שונות
 הון עצמי:  12.2 מיליארד דולר
 כינוי קבוצת הספורט:  השונרים, הסגולים
 מיקום
 מיקום:  ניו יורק, ניו יורק, ארצות הברית
 מדינה:  ארצות הברית ארצות הברית
 קואורדינטות:  40°43′48″N 73°59′42″W﻿ / ﻿40.73°N 73.995°W﻿ / 40.73; -73.995
 www.nyu.edu
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיאוניברסיטת ניו יורק(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיאוניברסיטת ניו יורק(למפת מנהטן רגילה) אוניברסיטת ניו יורק(למפת מנהטן מוגדלת) אוניברסיטת ניו יורק
 
אוניברסיטת ניו יורק (באנגלית: New York University, בקיצור NYU) היא אוניברסיטת מחקר פרטית-אמריקנית הממוקמת במנהטן, ניו יורק. NYU נחשבת לאחד המוסדות האקדמיים הבולטים והמובילים ביותר בארצות הברית ובעולם, כמו גם לאחת ממוסדות ההשכלה הפרטיים הגדולים בארצות הברית. בין בוגריה וסגל המרצים שלה נמנים 37 חתני פרס נובל; שלושה זוכי פרס אבל; 16 זוכים בפרס פוליצר; מעל 30 זוכי אוסקר; וכן זוכים רבים בפרסי אמי, גראמי וטוני.
מדי שנה, מובילה האוניברסיטה בראש המוסדות המובילים בדירוגם האקדמי בארצות הברית ובעולם. הקבלה לאוניברסיטת ניו יורק נחשבת סלקטיבית למדי, ואחוז הקבלה אליה הוא מהנמוכים בארצות הברית ובעולם. בשנת 2016 דורגה האוניברסיטה במקום הראשון בארצות הברית מבין כלל האוניברסיאות בדירוג מעסיקים ובמספר הסטודנטים המועסקים עם סיום לימודיהם. במקום השני דורגה אוניברסיטת הרווארד ובמקום השלישי - אוניברסיטת פרינסטון.
היסטוריה

האוניברסיטה נוסדה בשנת 1831 על ידי קבוצת בעלי הון בראשות שר האוצר האמריקני לשעבר, אלברט גלטין. היא הוקמה כאוניברסיטה פרטית, חילונית ומודרנית, שמטרתה לאפשר השכלה גבוהה לבני כל המעמדות, בהשראת אוניברסיטת לונדון. עם זאת, בשנותיה הראשונות למדו בה בעיקר בנים למשפחות עשירות ומיוחסות מניו יורק. גאלטין, שנמנה עם מקימיה, נבחר להיות נשיאה הראשון של האוניברסיטה.
באפריל 1831 קיבלה האוניברסיטה את הכרתה הרשמית, והיא כונתה The University Of The City Of New York. בשנת 1896, שונה שמה של האוניברסיטה ל-New York University. הרצאותיה הראשונות של האוניברסיטה התקיימו בשנת 1832 בחדרים מושכרים בבניין בן ארבע קומות שהיה צמוד לבניין העירייה. בשנת 1835 נוסד בית הספר הראשון של האוניברסיטה - בית הספר למשפטים.
אוניברסיטת ניו יורק הפכה רשמית לאחת מהאוניברסיטאות הגדולות ביותר בארצות הברית בשנת 1917, אז נרשמו ללימודים בה 9300 סטודנטים. קמפוס האוניברסיטה המפורסם בכיכר וושינגטון השתייך לאוניברסיטה עוד מהקמתה. באותן שנים, רכשה האוניברסיטה קמפוס נוסף בשכונת הברונקס בניו יורק, תוך כוונה להרחיב את נוכחותה גם בחלקה העליון של העיר.
בשנת 1950 נבחרה NYU ל - איגוד האוניברסיטאות האמריקניות, ארגון אמריקאי ללא מטרות רווח שמאגד בתוכו את מוסדות ההשכלה המובילים במדינה. כיום, חברות באיגוד אוניברסיטאות אמריקאית מפורסמות נוספות כגון אוניברסיטת הרווארד, אוניברסיטת סטנפורד ואוניברסיטת ייל.
כיום, האוניברסיטה ידועה כאחד המוסדות האקדמיים הליברליים ביותר בארצות הברית, עם אחוזי תמיכה גבוהים במיוחד במפלגה הדמוקרטית, הן בקרב המרצים והן בקרב הסטודנטים. מנחה הרדיו והטלוויזיה השמרן שון האניטי, שלמד באוניברסיטה, אף טען בעבר כי אחד המרצים פגע בציוניו על רקע עמדותיו הפוליטיות.